Nøgleord

Sammendrag



Nøgleord

1. Traktatbrudssøgsmål – sagens genstand – fastlæggelse under den administrative procedure – efterfølgende udvidelse – afvisning

(Art. 258 TEUF)

2. Energi – betingelser for tildeling og udnyttelse af tilladelser til prospektering, efterforskning og produktion af kulbrinter – direktiv 94/22 – adgang til prospektering, efterforskning og produktion af kulbrinter og udnyttelsen af disse – forbud mod forskelsbehandling – nationale retsforskrifter, der betinger adgangen til disse aktiviteter af et krav om, at denne forud herfor er etableret eller har en virksomhed på den pågældende medlemsstats område – tilsidesættelse

(Europa-Parlamentets og Rådets direktiv 94/22, art. 2, stk. 2)

3. Energi – betingelser for tildeling og udnyttelse af tilladelser til prospektering, efterforskning og produktion af kulbrinter – direktiv 94/22 – adgang til prospektering, efterforskning og produktion af kulbrinter og udnyttelsen af disse – forbud mod forskelsbehandling – nationale retsforskrifter, der giver den enhed en fordelagtig stilling, der allerede har udført prospektering og efterforskning – tilsidesættelse

(Europa-Parlamentets og Rådets direktiv 94/22, art. 2, stk. 2)

4. Energi – betingelser for tildeling og udnyttelse af tilladelser til prospektering, efterforskning og produktion af kulbrinter – direktiv 94/22 – tildeling af tilladelser – national tilladelse til retten til minedrift og en koncession – nationale retsforskrifter, der alene for retten til minedrift fastsætter offentliggørelse af en meddelelse og tildeling ved udbud – lovlig – betingelser

[Europa-Parlamentets og Rådets direktiv 94/22, art. 1, nr. 3), og art. 3, stk. 1 og 2]

5. Energi – betingelser for tildeling og udnyttelse af tilladelser til prospektering, efterforskning og produktion af kulbrinter – direktiv 94/22 – tildeling af tilladelser – national tilladelse til retten til minedrift og en koncession – nationale retsforskrifter, der betinger tildelingen af en koncession af en sikkerhedsstillelse – lovlig – betingelser

[Europa-Parlamentets og Rådets direktiv nr. 94/22, art. 5, nr. 1), litra a), og nr. 2), og art. 6, stk. 1 og 2]

6. Energi – betingelser for tildeling og udnyttelse af tilladelser til prospektering, efterforskning og produktion af kulbrinter – direktiv 94/22 – forpligtelse til forudgående fastsættelse og offentliggørelse af kriterierne for tildeling af tilladelser – en medlemsstat, der offentliggør kategorierne af bedømmelseskriterierne og henviser til andre dokumenter med henblik på en nærmere bestemmelse af disse kriterier – tilsidesættelse

(Europa-Parlamentets og Rådets direktiv 94/22, art. 5, nr. 1), femte afsnit)

7. Medlemsstater – forpligtelser – gennemførelse af direktiver – tilsidesættelse ikke anfægtet

Sammendrag

1. Jf. afgørelsens tekst.

(jf. præmis 28-30)

2. Tilsidesættelse af forpligtelserne i henhold til artikel 2, stk. 2, i direktiv 94/22 om betingelser for tildeling og udnyttelse af tilladelser til prospektering, efterforskning og produktion af kulbrinter, når en medlemsstat kræver af en erhvervsdrivende, der er etableret i en anden medlemsstat, og som ønsker at opnå en koncession til prospektering, efterforskning og produktion af kulbrinter, at denne er etableret eller har en virksomhed på den pågældende medlemsstats område endog inden tildelingen af koncessionen, idet denne betingelse gør adgangen til den planlagte økonomiske virksomhed vanskeligere for denne erhvervsdrivende end for en erhvervsdrivende, der har hovedsæde i denne medlemsstat.

(jf. præmis 51 og 102 samt domskonkl.)

3. En medlemsstat tilsidesætter forpligtelserne i henhold til artikel 2, stk. 2, i direktiv 94/22 om betingelser for tildeling og udnyttelse af tilladelser til prospektering, efterforskning og produktion af kulbrinter, når denne medlemsstats retsforskrifter i en periode på fem år giver den enhed en fordelagtig stilling, der allerede har udført prospektering og efterforskning, hvorved det bliver mere vanskeligt eller endog umuligt for den enhed, der hverken har foretaget prospektering eller efterforskning af de pågældende forekomster, at opnå en tilladelse til produktion af kulbrinter.

Selv om det endvidere er muligt for medlemsstaterne at sikre en vis kompensation til den enhed, der har afholdt udgifter for at udarbejde den geologiske dokumentation i forbindelse med dennes prospektering og efterforskning, kan en sådan kompensation dog ikke tage form af den, der er omhandlet i lov om geologisk arbejde og minedrift, uden at overtræde reglen om lige adgang for alle enhederne til aktiviteterne, herunder udnyttelse af kulbrinter, således som fastsat i artikel 2, stk. 2, i direktiv 94/22.

(jf. præmis 61, 63 og 102 samt domskonkl.)

4. Den medlemsstat, der har indført en national procedure, hvorefter tilladelsen til at udøve eneretten til prospektering, efterforskning og produktion af kulbrinter i et geografisk område som omhandlet i artikel 1, nr. 3), i direktiv 94/22 om betingelser for tildeling og udnyttelse af tilladelser til prospektering, efterforskning og produktion af kulbrinter udgøres både af retten til minedrift og koncessionen, tilsidesætter ikke sine forpligtelser i henhold til dette direktivs artikel 3, stk. 1, når den fastsætter, at alene tildelingen af retten til minedrift foretages ved udbud, mens tildelingen af koncessionen til den valgte tilbudsgiver alene er underkastet overholdelsen af visse formelle betingelser.

Det kan nemlig ikke på forhånd udelukkes, at en sådan ordning kan sikre, at tilladelserne tildeles efter en procedure, hvor alle interesserede enheder kan indgive ansøgning i overensstemmelse med samme direktivs artikel 3, stk. 1.

Ligeledes er den omstændighed, at koncessionsproceduren ikke gøres til genstand for en offentliggørelse i henhold til artikel 3, stk. 2, i direktiv 94/22 ikke i sig selv i strid med denne bestemmelse og følgelig heller ikke med samme artikels stk. 1.

(jf. præmis 73, 74 og 80)

5. Imidlertid fremgår det af artikel 5, nr. 2), sammenholdt med artikel 6, stk. 1 og 2, i direktiv 94/22 om betingelser for tildeling og udnyttelse af tilladelser til prospektering, efterforskning og produktion af kulbrinter, at en medlemsstat kan gøre tildelingen af en koncession betinget af, at der stilles sikkerhed for at kunne kompensere eventuelle skadelige følger af gennemførelsen af den virksomhed, der er omfattet af koncessionen, forudsat at dette er begrundet i en særlig vigtig statsinteresse eller særlige samfundsinteresser, der bl.a. er forbundet med miljøbeskyttelse, endog selv om en sådan sikkerhedsstillelse ikke er omfattet af artikel 5, nr. 1), litra a), i direktiv 94/22.

(jf. præmis 86 og 87)

6. En medlemsstat tilsidesætter sine forpligtelser i henhold til artikel 5, nr. 1), femte afsnit, i direktiv 94/22 om betingelser for tildeling og udnyttelse af tilladelser til prospektering, efterforskning og produktion af kulbrinter, når denne medlemsstat i stedet for at træffe de nødvendige foranstaltninger for at sikre, at de kriterier, på grundlag af hvilke tilladelserne tildeles, udarbejdes og offentliggøres i Den Europæiske Unions Tidende , inden ansøgningsfristen begynder at løbe, begrænser sig til i nævnte Tidende at offentliggøre kategorierne af bedømmelseskriterierne og med henblik på en nærmere bestemmelse af disse henviser til andre dokumenter, der kan fås hos den nationale administration.

(jf. præmis 91, 92 og 102 samt domskonkl.)

7. Jf. afgørelsens tekst.

(jf. præmis 98)